สวัสดีครับคุณ พอดีผมมีเรื่องรบกวนปรึกษาครับ พอดีว่าผมกับแฟนมีอะไรกันครั้งแรก วันที่ 24 (ประจำเดือนแฟนจะมาช่วง13) แต่ไม่แน่นอนเพราะแฟนผมเค้าก็จำวันไม่ได้ แต่เคยซื้อผ้าอนามัยให้เค้าช่วงวันที่13ครับ ทีนี้เรามีอะไรกันโดยใส่ถุงยางอนามัย เนื่องจากเป็นครั้งแรก แฟนผมเจ็บเลยสอดใส่ได้ไม่ลึก พอใกล้เสร็จผมก็ดึงออกมาเสร็จข้างนอก (โดยที่เสร็จในถุงยาง) ตอนดึงออกมามีเลือดด้วยเล็กน้อยจางๆติดที่ถุงยางอนามัย เข้าใจว่าตอนใกล้เสร็จผมน่าจะ แทงลึกไปเลยมีเลือดออกเพราะครั้งแรก แล้วทีนี้ผมก็ไปถอดถุงยางแล้วนำถุงยางไปเทสโดยการใส่น้ำแล้วซับด้านนอกให้แห้ง ไม่มีการรั่วใดๆ จากนั้นผมไม่สบายใจ เลยไปซื้อยาคุมฉุกเฉินให้แฟนทาน (แบบ1เม็ด) หลังจากนั้นเราก็ไม่ได้มีอะไรกันอีก ซึ่งหลังจากทานยาแล้ว แฟนผมไม่มีอาการข้างเคียงแบบที่เขียนไว้ในคู่มือการใช้ยาเลย ผมอยากปรึกษาคุณว่า ในกรณีแบบที่ผมกล่าวไป มีโอกาสที่แฟนผมจะท้องไหมครับ มากน้อยเพียงใด แล้วยาคุมฉุกเฉินที่ทานไปแล้วไม่เกิดผลข้างเคียงตามคู่มือ ยาจะได้ผลไหมครับ แล้วปกติรอบเดือนจะมาอีกประมาณวันไหนครับ แล้วผมควรพาแฟนไปหามั้ยครับ พอดีไม่สบายใจกลัวเค้าจะเป็นอะไรขึ้นมา ขอบพระมากครับ
สวัสดีค่ะ หากประจำเดือนมาวันที่ 13 มิ.ย. แล้วได้มีเพศสัมพันธ์วันที่ 24 มิ.ย. ถือว่าไม่ใช่ระยะปลอดภัย โอกาสที่จะตั้งครรภ์นั้นมีได้ แต่หากได้ใช้ถุงยางอนามัยป้องกัน โดยใช้ได้อย่างถูกต้อง ไม่มีการฉีกขาดหรือรั่วซึม อีกทั้งยังได้นำออกมาหลั่งข้างนอก โอกาสในการตั้งครรภ์ก็ถือว่าน้อยมาก ซึ่งจริงๆ แล้ว ก็ไม่จำเป็นต้องทานยาคุมฉุกเฉินไปปค่ะส่วนผลข้างเคียงจากการทานยา เช่น คลื่นไส้ อาเจียน ปวดหัว เวียนหัว เจ็บเต้านม ปวดท้อง ที่จะเกิดในวันที่ทานยานั้น อาจไม่จำเป็นต้องเกิดขึ้นก็ได้ค่ะ หรืออาจเกิดเพียงบางอาการก็ได้และหลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ โดยอาจออกได้นาน 1-4 วัน ซึ่งเลือดที่ออกถือเป็นผลข้างเคียงจากยา ไม่ใช่ประจำเดือนจริงๆ แต่ในบางราย อาจไม่มีเลือดอะไรออกก็ได้ค่ะสำหรับประจำเดือนจริงๆ นั้น ก็อาจในช่วงเวลาเดิม หรืออาจมาช้ากว่าปกติได้จากผลของยาค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินโดยไม่จำเป็นบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ โดยจะช่วยป้องกันการตั้งครรภ์ได้ประมาณ 58%-95% ค่ะ